हिन्दी में एक कहावत है, ‘पढ़ोगे लिखोगे बनोगे नवाब, खेलोगे कूदोगे बनोगे खराब’ जो हम अक्सर बच्चों को सुनाया करते थे, आज से दो दशक पहले हमारे देश के युवाओं पर ये कहावत एकदम फिट बैठती थी। लेकिन आज देश में सिर्फ पढ़ाई ही नहीं बल्कि खेल की छवि भी बदल रही है। आज देश खेल में उन्नती कर रहा है और ऐसे ऐसे खिलाड़ियों को तैयार कर रहा है जिनके बल पर भारत अंतरर्राष्ट्रीय स्तर पर खुद को चैम्पियन की तरह देखने की हिम्मत रखता है।